《淳佑甲辰三月中浣奉诏经略同客张景东冯云从》
宋代·谢逵

寻幽天气得晴酣，小小篮舆胜绣鞍。
洞以乳名云液涌，泉纡石出水晶寒。
山容染翠开油幕，竹韵鸣竽立玉竿。
孰谓地灵钟秀异，美哉风物见兴安。

作者简介：谢逵，字叔达，邵武（今属福建）人（《粤西金石略》卷一二《谢逵题名》）。理宗淳祐元年（一二四一）知静江府（清嘉庆《广西通志》卷二一）。